ຈຸດໝາຍຂອງ ຫວຽດນາມ ແມ່ນສ້າງກົນໄກ, ນະໂຍຍາຍໃຫ້ສົມບູນແບບ ເພື່ອພັດທະນາຕະຫລາດຫຼັກຊັບ
(VOVWORLD) - ກ່າວຄຳເຫັນທີ່ພິທີເປີດສະຫຼອງຕະຫລາດຫຼັກຊັບເຄື່ອງມືການເງິນ ຫວຽດນາມ ໃນຕອນເຊົ້າວັນທີ 10 ສິງຫາ, ທ່ານຮອງນາຍົກລັດຖະມົນຕີ ຫວຽດນາມ ເວືອງດີງເຫວ້ ສະເໜີການນຳໃຊ້ຕະລາດຫຼັກຊັບເຄື່ອງມືການເງິນຕ້ອງລຸລ່ວງ ແລະ ເປັນປົກກະຕິ, ຮັບປະກັນການກະຈ່າງແຈ້ງ ແລະ ມີປະສິດທິຜົນ.
ທ່ານຮອງນາຍົກລັດຖະມົນຕີ ເວືອງດີງເຫວ້ ຢືນຢັນວ່າ ແຜນນະໂຍບາຍສະເໝີຕົ້ນສະເໝີປາຍຂອງພັກ ແລະ ລັດແມ່ນສົ່ງເສີມ ເພື່ອພັດທະນາຕະຫລາດທຶນຮອນ ແລະ ຫຼັກຊັບ ກາຍເປັນເຄື່ອງມືສຳຄັນໃນການລະດົມທຶນຮອນ, ພັດທະນາ, ພິເສດແມ່ນທຶນຮອນໄລຍະກາງ ແລະ ໄລຍະຍາວ ດ້ວຍຈຸດໝາຍແມ່ນ ພັດທະນາຕະຫລາດຫຼັກຊັບ. ທ່ານຮອງນາຍົກລັດຖະມົນຕີ ສະເໜີວ່າ ຄວນສືບຕໍ່ສ້າງສຳເລັດລະບຽບ, ກົນໄກນະໂຍບາຍກ່ຽວກັບຕະຫລາດຫຼັກຊັບຢ່າງຮີບເຮັ່ງ ເພື່ອໃຫ້ເໝາະສົມກັບພຶດຕິກຳຕົວຈິງ ຫວຽດນາມ ແລະ ທຳນຽມສາກົນ. ທ່ານຮອງນາຍົກລັດຖະມົນຕີ ເວືອງດີງເຫວ້ ຊີ້ແຈ້ງວ່າ:
“ຕະຫລາດຫຼັກຊັບເຄື່ອງມືການເງິນ ມີຈຸດພິເສດຕ່າງກັບຕະຫລາດພື້ນຖານ. ເມື່ອພວກເຮົານຳຕະຫລາດຫຼັກຊັບເຄື່ອງມືເຂົ້າການເຄື່ອນໄຫວ, ທີ 1 ແມ່ນຫັນຜະລິດຕະພັນສິນຄ້າເປັນຫລາຍຮູບຫລາຍແບບ, ເພີ່ມທະວີການແລກປ່ຽນສິນຄ້າ ແລະ ຄວາມສາມາດຊຳລະເງິນຂອງຕະຫລາດ, ແບ່ງປັນຄວາມສ່ຽງ, ພ້ອມທັງສ້າງກາລະໂອກາດໃຫ້ບັນດານັກລົງທຶນ ມີບັນດາໂອກາດເລືອກເຟັ້ນຜະລິດຕະພັນສິນຄ້າຕ່າງໆ ໃນຕະຫລາດຫຼັກຊັບ. ຄວນນຳໃຊ້ຕະຫລາດເຄື່ອງມືການເງິນຢ່າງລຸລ່ວງ ແລະ ເປັນປົກກະຕິ, ຮັບປະກັນຄວາມກະຈ່າງແຈ້ງ ແລະ ມີປະສິດທິຜົນ ດ້ວຍຫລາຍລະດັບ, ຫັນບັນດາຜະລິດຕະພັນສິນຄ້າເປັນຫລາຍຮູບຫລາຍແບບ ແຕ່ຂັ້ນງ່າຍດາຍຈົນເຖິງຂັ້ນສັບສົນ, ເພື່ອສອດຄ່ອງກັບລະດັບພັດທະນາຂອງຕະຫລາດຫຼັກຊັບ”